Document ID: 31993R0361

ΚΑΝΟΝΙΣΜΟΣ (ΕΟΚ) αριθ. 361/93 ΤΗΣ ΕΠΙΤΡΟΠΗΣ της 17ης Φεβρουαρίου 1993 για την παρέκκλιση από τον κανονισμό (ΕΟΚ) αριθ. 3518/86 για ειδικά μέτρα εποπτείας που εφαρμόζονται κατά την εισαγωγή χυμού πορτοκαλιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 18 παράγραφος 2,
Εκτιμώντας:
ότι ο κανονισμός (ΕΟΚ) αριθ. 3518/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 314/93 (4) για να υπαχθεί η εισαγωγή του χυμού πορτοκαλιού του κωδικού ΣΟ 2009 11 99 στην έκδοση πιστοποιητικού εισαγωγής-
ότι λαμβανομένης υπόψη της ειδικής καταστάσεως των προϊόντων που μεταφέρονταν προς την Κοινότητα κατά την ημερομηνία ενάρξεως ισχύος του κανονισμού (ΕΟΚ) αριθ. 314/93, ήτοι στις 12 Φεβρουαρίου 1993, πρέπει να εκδοθούν αμέσως τα πιστοποιητικά εισαγωγής που ζητήθηκαν πριν από τις 24 Φεβρουαρίου 1993 για τα προϊόντα που υπάγονται στην διάκριση που προαναφέρθηκε,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 3518/86, τα πιστοποιητικά εισαγωγής που ζητήθηκαν πριν από τις 24 Φεβρουαρίου 1993 για τα προϊόντα του κωδικού ΣΟ 2009 11 99 εκδίδονται αμέσως.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 12 Φεβρουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1993.

Labels: 3
17